美國國務卿蓬佩奧喺7月1號嘅記招度，表示咗美國對香港所有人嘅安全深切關注，並話《港版國安法》第38條據稱適用於香港境外所犯嘅罪行，亦可能涵蓋美國人，形容係令人冇法接受，係對所有國家嘅冒犯。7月14號，美國正式落實推行《香港自治法案》，授權美國政府可以制裁任何破壞香港自治嘅人，到8月7號財政部就公佈咗制裁11名損害香港自治嘅中港官員名單，包括香港行政長官林鄭月娥。